**ÅRSMELDING 2021**
**Rindal IL – Fotballavdeling**

Styret 2021

Fotballstyret har bestått av:

- Leder: Øyvind Dalen (trakk seg i mai-21). Morten Møller ble fungerende leder fram til neste årsmøte.

- Styremedlem/leder sportslig utvalg: Morten Møller

- Styremedlem/sekr.: Mali Nerbu Løfald

- Styremedlem/materialforvalter: Bjarte Rindal

- Styremedlem/anleggsansv.: Erlend Romundstad
- Styremedlem: Åse Børset

Det er gjennomført 6 styremøter fra sist årsmøte og ut året. Leder har deltatt på flere av kretsens møtetilbud gjennom året; klubbforum på både krets- og sonenivå, temamøter om korona, spillerutviklingstilbud m.m.

Sportslig utvalg

Morten Møller, leder (jr./sr.)
Ronny Aasen (ungdom)
Arild Elshaug (barn)
Håkon Solvik, ekstra trenerveileder ungdomslag
Åse Børset, ekstra trenerveileder barnelag

Sportslig utvalg har ansvaret for det fotballfaglige, spiller- og trenerlogistikk, kontakt og oppfølging støtteapparat og koordinering av treningstider. Fra våren-21 ble SU utvidet med to stk (Åse og Håkon) for å styrke kontakten ut til støtteapparatet og mer vektlegging av kompetansetiltak.

Baneansvarlige 2021

Anleggsansvarlig i styret: Erlend Romundstad
Trollbanen: Arild Elshaug
Skogsletta: Einar Øyen
Rinnvollen: Tore Løset

Baneansvarlige har hatt ansvar for drifts- og vedlikeholdstiltak av baneanleggene.

Fotballåret 2021

Også i 2021 satte korona-pandemien sitt preg på fotballaktiviteten. Barn og unge under 20 fikk trene som normalt innen eget lag fra tidlig vinter, men fikk ikke spille kamper og møte andre lag før i juni. Da ble det satt opp en “miniserie” for lag over 10 år med lag fra nærmeste nabokommuner i sone Orkland. Her deltok vi med 9 lag, inkl. et samarbeidslag på G19 med Surnadal som ble dannet for å få et kamptilbud for de under 20 år som var i seniortroppen. For senior ble det utover vinter/vår gjennomført “korona-treninger”, og det var først i mnd.skiftet juni/juli at seniorlagene kunne trene som normalt. Fra august ble det satt opp seriespill for alle lag.

Rindal IL stilte med følgende lag i seriespill på kretsnivå i 2021;
J10, G11, J11, J12, J13, G14, J15 og G19(kun på vår). J12 og J13 ble slått sammen til J13 på høstsesongen. På seniornivå stilte klubben med herrelag både i 5.div (A-lag) og 6 div (B-lag) og damelag i 7èrserie. Lag fra 7 – 9 år fikk tilbud om delta i soneserie med lag fra region Orkland, her stilte vi med G7, J8, J9 og G9. I tillegg hadde vi lag i G/J 6 og J7. Flere av barnelag deltok på lokale cuper.

Det ble registrert omtrent 50 navn i lagas støtteapparat som trenere/lagledere - vi takker alle for innsatsen sist sesong! Liste over lag og støtteapparat sist i årsmeldinga.

Totalt ca 160 spillere i aldersbestemte lag, og ca 60 benyttede spillere på de tre seniorlaga.
Senior herrer A-lag beholdt plassen sin i 5. div med å bli nr 7 av 12 lag, mens Herrer B ble sist i sin 6.div avdeling. Damelaget gjorde en fin innsats med å bli nr 3 av 6 lag i sin avdeling.

Vi så oss også nødt til å avlyse både 3v3-turneringa i vinter og Småtrolluka, men den tradisjonsrike Rindals-cupèn på Trollbanen i september ble heldigvis gjennomført med god deltagelse og godt økonomisk resultat.

Økonomi

Til tross for lite sportslig aktivitet, og avlyste inntektsbringende arrangement, har det økonomisk vært et greit år. Regnskapet viser ett underskudd for avdeling 20 Fotball på ca kr 80.000,- mot budsjettert underskudd på kr 121’000,-.

Avdeling 21 Fotballanlegg har ett større underskudd på ca kr 305.000,- mot budsjettert underskudd på kr 242.000,-. Dette skyldes i all hovedsak at vedlikeholdsprosjektet ved Rinnvollen ble vedtatt igangsatt i 2021 i stedet for i 2022.

Småtrolluka går med overskudd på ca kr 55.000,- (budsjettert overskudd kr 133.000,-) som er “korona-kompensasjon” for avlyst arrangement.

Anlegg
Vi er heldig som har fire flotte fotballanlegg i Rindalshallen, Rinnvollen, Skogsletta og Trollbanen. Stor takk til våre banemannskaper som står på og holder forholdene perfekt. Alle gressbanene har nå robotklippere, som gjør jobben litt enklere og skaper enda bedre baner.

Ved Rinnvollen ble det på høsten startet opp med et rehabiliteringsprosjekt i dusj/garderobe med bl.a. nye dører og full utskifting av dusjanlegget. Arbeidet gjøres på dugnad og vil bli fullført i 2022.

Dommere

Vi har også i år hatt 4 dommere i aksjon på kretsnivå og 1 på forbundsnivå.
Rekruttering av klubbdommere, som dømmer de yngste lagene er noe vi sliter med, og som det må jobbes bedre med fremover. Det ble gjennomført klubbdommerkurs tidlig på høsten med kun 3 deltagere.

**Fotballavdelinga ønsker å rette en stor takk til våre sponsorer, trenere, støtteapparat, dommere og spillere som alle har bidratt i årets sesong!**

Vedlegg til årsmeldinga:

**Oversikt støtteapparat Rindal IL, Fotball 2021:**

|  |  |  |  |
| --- | --- | --- | --- |
| **Funksjon/lag** | **Navn** | **Funksjon/lag** | **Navn** |
| **Senior herrer A**  |  | **J 8** |   |
| Trener | Lars Ole Heggem | Trener | Lars Røen |
| Trenerass. | Morten Møller | Trenerass. | Tore Heggem |
| Trenerass. | Yngve Bakken | Trenerass. | Olaf Karlstrøm |
| Lagleder | Øyvind Dalen | Trenerass. | Jahn Gunnar Fosseide |
| **Senior herrer B** |  | Trenerass. | Anna Marita Bøe |
| Trenerkontakt | Morten Møller | Lagleder | Marit Mogset |
| Lagleder | Jo Bjørnar Fiske | **J 7** |   |
| **Senior damer:** |  | Trener/lagleder | Vigdis Opøyen |
| Trener | Bjarte Rindal | Trenerass. | Bente Rikstad |
| Lagleder | Mali Nerbu Løfald | Trenerass./lagleder |   |
| **G14:** |  | **G/J 6** |   |
| Trener  | Arild Elshaug | Trener | Anne Forsberg Røen/ Berit Møkkelgård |
| Trenerass. | Olav Reitan | Trenerass. | Elin Landsem |
| Trenerass. | Stian Bekken | Trenerass. | John Langli |
| Lagleder  | Siv Anita Fosseide | Trenerass. | Gjertrud Hyldbakk Solvik |
| **J15:** |  | **J10** |   |
| Trener | Ronny Aasen | Trener | Ailin Van Til |
| Trenerass.: | Stian Bekken | Trenerass. | Heidi Hagen |
| Lagleder: | Ann Elin Øyen Løfald | Lagleder | Nils Ingar Halgunset |
| **J12/J13** |  | **G9**  |   |
| Trener | Ronny Møkkelgård | Trener | Harald Kristoffer Røen |
| Trener  | Mona Nonstad Bolme | Trenerass.  | Jo Bjørnar Fiske |
| Trenerass. | Tobias Grøtan | Trenerass. | Bendik Talgø |
| Trenerass. | Lars A. Møkkelgård | Lagleder | Monica Gulla |
| Trenerass. | Maja Reitan |  |   |
| Lagleder  | Marie L. Hønsvik | **J9** |   |
| Lagleder | Eli Svanem | Trener | Arild Elshaug |
| **G11:** |  | Trenerass/lagleder | Ingrid Øyen |
| Trener | Erlend Romundstad | **G 8** |   |
| Trenerass. | Vigdis Opøyen | Trener | Martin Rise |
| Trenerass. | Lars Kristian Rodal | Trenerass. | Ole Ivar Fosseide |
| Lagleder | Ingvild K. Helgetun | Trenerass. | Kjetil Løften |
| **J11:** |   | Trenerass./lagleder | Pål Sande |
| Trener | Morten Jonli |
| Trenerass. | Yngve Bakken |
| Lagleder  | Kristin Merethe Fosseide Bjørnås |